**Sveučilište J.J. Strossmayera u Osijeku**

**Fakultet elektrotehnike, računarstva i informacijskih tehnologija Osijek**

**Kneza Trpimira 2b, 31000 Osijek**

**PRORAČUNSKA OBRAZLOŽENJA 2025. – 2027.**

1. **UVOD**

Fakultet elektrotehnike, računarstva i informacijskih tehnologija Osijek je jedna od sastavnica Sveučilišta Josipa Jurja Strossmayera u Osijeku koja ustrojava i izvodi sveučilišne studije te razvija nastavni, znanstveni i stručni rad u znanstvenom području tehničkih znanosti, znanstvena polja elektrotehnika i računarstvo.

Zadaća Fakultet elektrotehnike, računarstva i informacijskih tehnologija Osijek je provođenje znanstvenih, razvojnih i stručnih istraživanja iz područja elektrotehnike i njoj srodnih grana, na kojima se temelji preddiplomsko, diplomsko i poslijediplomsko obrazovanje pri čemu aktivno surađuje s akademskim i gospodarskim partnerima u domovini i inozemstvu. Fakultet elektrotehnike, računarstva i informacijskih tehnologija Osijek teži biti znanstveni i istraživački centar izvrsnosti iz polja elektrotehnike u regiji u kojoj djeluje, pa i šire, s jasnim profilom usmjerenim na održivi razvoj provođenja kvalitetnog i učinkovitog obrazovanja koje se temelji na rezultatima učenja i koncepciji cjeloživotnog obrazovanja. Time će Fakultet elektrotehnike, računarstva i informacijskih tehnologija Osijek pokazati svoju najvišu odgovornost prema razvoju visokog obrazovanja, istraživačkih karijera i projekata i svakako doprinijeti tranziciji u društvo znanja.

Zakon o proračunu Člankom 28, 29, 30 i 31 (Narodne novine br. 144/2021), obvezuje proračunske korisnike na donošenje prijedloga financijskog plana koji u sebi sadrži:

* Opći dio proračuna - sažetak Računa prihoda i rashoda i Računa financiranja te Račun prihoda i rashoda i Račun financiranja
* Posebni dio proračuna – plan rashoda i izdataka po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata
* Obrazloženje proračuna - obrazloženja općeg dijela proračuna i obrazloženja posebnog dijela proračuna

Financijski plan je akt proračunskog korisnika kojim su utvrđeni njegovi prihodi i primici te rashodi i izdatci u skladu s proračunskim klasifikacijama.

Korisnici proračuna obvezni su izraditi procjenu prihoda i primitaka po izvorima financiranja (opći prihodi i primici, vlastiti prihodi, pomoći, donacije, prihodi od nefinancijske imovine, prihodi za posebne namjene, namjenski prihodi od zaduživanja).

U financijskom planu pod stavkom prihoda odvojeno su planirani prihodi ostvareni na tržištu (vlastiti prihodi) od prihoda proračuna (prihodi: za pokriće troškova poslovanja, za pokriće kapitalnih investicija, za pokriće ugovornih obveza) i ostalih prihoda (donacije, zajmovi, pomoći i ostali prihodi).

1. **Nastavna djelatnost**

* **OPIS PROGRAMA**

Studijski programi izvode se u skladu s Bolonjskom deklaracijom te se temelje na ishodima učenja koje studenti trebaju usvojiti u okviru opterećenja definiranog pomoću ECTS bodova (European credit transfer and accumulation system) pri čemu jedan ECTS bod odgovara 25 do 30 radnih sati, a opterećenje jedne godine studija iznosi 60 ECTS-a.

Za svaki predmet definirane su aktivnosti koje student treba uspješno izvršiti u svrhu polaganja ispita. Pritom je mogući raspon udjela pojedinačnih aktivnosti u ukupnoj ocjeni definiran dokumentom „[Okviri kriterija ocjenjivanja studenata](https://www.ferit.unios.hr/upisi-i-studiji/dokumenti-za-upise-i-studije#dokument-okviri-kriterija-ocjenjivanja-2020)“. Također su Okvirima definirani minimalni pragovi za pojedinačne aktivnosti, mogućnosti naknadnog izvršavanja prvotno neuspješno odrađenih aktivnosti, kao i ostali opći uvjeti i kriteriji za uspješno izvršavanje pojedinačnih aktivnosti, a time i za polaganje ispita u cjelini.

Napredovanje kroz studij temelji se na ostvarenim ECTS bodovima što je detaljno opisano sveučilišnim Pravilnikom o studijima i studiranju.

Prioritet je osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

1. **Znanstvena djelatnost**

* **OPIS PROGRAMA**

Na Fakultetu elektrotehnike, računarstva i informacijskih tehnologija Osijek znanstvenici provode istraživanja u području elektroenergetike, informacijsko-komunikacijskih tehnologija, automatike, elektrostrojarstva, računalnog inženjerstva, programskog inženjerstva, računalnih znanosti i automobilskog računarstva. Zaposlenici Fakulteta u posljednjih pet godina su sudjelovali kao voditelji ili suradnici u 42 znanstveno-istraživačka i tehnologijska projekta, pri čemu je na 24 projekta Fakultet imao ulogu nositelja. Fakultet aktivno sudjeluje u pripremi i provedbi projekata koristeći različite izvore financiranja poput: Europski strukturni i investicijski fondovi (EFRR, ESF), Horizon, Interreg IPA programi prekogranične suradnje, Hrvatska zaklada za znanost (HRZZ), sredstva Sveučilišta Josipa Jurja Strossmayera u Osijeku, Hrvatske agencije za malo gospodarstvo, inovacije i investicije (HAMAG-BICRO). U tom je razdoblju objavljeno više od 759 znanstvenih i preglednih radova, od kojih 237 u časopisima indeksiranim u bazi Web of Science pri čemu prosječni čimbenik utjecaja radova i broj citata rastu iz godine u godinu što ukazuje na sve veću međunarodnu prepoznatljivost rezultata znanstvenih istraživanja na Fakultetu elektrotehnike, računarstva i informacijskih tehnologija Osijek. Znanstveni rad se ogleda i u uspješnom vođenju studenata na poslijediplomskom studiju. Fakultet izdaje međunarodni znanstveni časopis International Journal of Electrical and Computer Engineering Systems te je organizator IEEE konferencije International Conference on Smart Systems and Technologies (SST) i jedan od organizatora znanstveno-stručnog skupa the International Conference on Organization and Technology of Maintenance (OTO) u kojima se objavljuju rezultati istraživanja iz teorije i primjene elektrotehnike, računarstva, komunikacijsko-informacijskih tehnologija, kao i interdisciplinarnih područja.

U svrhu unaprjeđenja i boljeg povezivanja djelatnika različitih zavoda, na fakultetu je ustrojeno [10 istraživačkih grupa](https://www.ferit.unios.hr/istrazivacke-grupe) koje pokrivaju aktualna istraživačke teme iz područja elektrotehnike, računarstva i informacijsko-komunikacijskih tehnologija. Također, tijekom 2024.g. osnovan je i [Centar za umjetnu inteligenciju](https://ferit.ai/) s ciljem osnaživanja provedbe istraživanja na Fakultetu u ovom iznimno aktualnom području.

1. **Stručna djelatnost i suradnja s gospodarstvom**

* **OPIS PROGRAMA**

Stručna djelatnost Fakulteta elektrotehnike, računarstva i informacijskih tehnologija Osijek najvećim se dijelom odvija kroz suradnju s gospodarstvom. Osnovni oblici ove djelatnosti su izrade studija i tehničkih rješenja, mjerenja i proračuni te istraživanje i razvoj na područjima elektroenergetike, elektrostrojarstva, automatike, automobilskog računarstva, komunikacija i računarstva, ali i obrazovanje djelatnika pojedinih gospodarskih subjekata kroz stručne seminare, radionice i nastavu na različitim poslijediplomskim i specijalističkim studijima. Kroz ovu suradnju s gospodarstvom djelatnici Fakulteta imaju mogućnost primijeniti znanja stečena kroz znanstveno-istraživački rad, a ujedno stječu veliko iskustvo o tehnologijama u primjeni i problemima s kojima se susreću njihovi korisnici, ali i o potrebama gospodarstva za novim tehnologijama i profilima stručnjaka s navedenih područja.

Sve ovo povratno djeluje na nastavni proces na Fakultetu elektrotehnike, računarstva i informacijskih tehnologija Osijek tako da podiže njegovu kvalitetu i omogućava bolje profiliranje njegovih studijskih programa. Ovo povratno djelovanje na nastavni proces dopunski je ojačano i činjenicom da je određeni broj stručnjaka iz gospodarstva aktivno uključen i u nastavni proces čime se studentima osigurava izravan transfer praktičnih znanja i iskustava s tehnologijama koje se koriste u praksi. Ova praktična znanja i iskustva studenti diplomskog i stručnog studija neposredno stječu kroz obavljanje stručne prakse u gospodarstvu kao i kroz izradu diplomskih i završnih radova u suradnji s gospodarskim partnerima.

U pogledu stručne djelatnosti Fakulteta veliko značenje imaju ustrojeni i akreditirani laboratoriji za ispitivanje niskofrekvencijskih i visokofrekvencijskih elektromagnetskih polja: laboratorij za elektromagnetsku kompatibilnost te laboratorij za VF mjerenja. Također, potrebno je istaknuti da je trenutno na Fakultete zaposleno troje mladih istraživača (u zvanju asistenta) koji provode svoj istraživački rad te su financirani u suradnji Fakulteta i inozemnog gospodarskog subjekta.

1. **Međunarodna suradnja**

* **OPIS PROGRAMA**

Međunarodna suradnja Fakulteta elektrotehnike, računarstva i informacijskih tehnologija Osijek od strateškog je značaja za znanstveno-istraživačku, nastavnu i stručnu djelatnost. Provodi se kroz međunarodne projekte, projekte s međunarodnim financiranjem te međunarodne projekte i programe mobilnosti. U aktivnostima vezanima za međunarodne projekte i projekte s međunarodnim financiranjem sudjeluju znanstvenici i suradnici te nastavno i nenastavno osoblje, a u programima mobilnosti, najčešće Erasmus/ Erasmus+ i IAESTE uz navedene skupine zaposlenika, studenti svih razina studiranja i studijskih programa.

Fakultet elektrotehnike, računarstva i informacijskih tehnologija Osijek ima suradnju s nekoliko desetaka inozemnih institucija.

U cilju osiguravanja preduvjeta za razvoj međunarodne suradnje Fakultet je 2013. godine osnovao tadašnji Ured za međunarodnu suradnju, znanstvene i stručne projekte, današnji Odjel za znanstvene i stručne projekte, koji u suradnji s prodekanima, dekanom i službama Fakulteta obavlja niz uspostavnih, informativnih, pripremnih, provedbenih, analitičkih i administrativnih aktivnosti. Radi uspješnijeg praćenja prijave i provedbe međunarodnih i domaćih projekata te praćenja odlazne i dolazne mobilnosti studenata, nastavnog i nenastavnog osoblja definirane su odgovarajuće procedure i obrasci.

1. **Sustav osiguravanja kvalitete**

Sustavom osiguravanja kvalitete visokog obrazovanja, koji je najprije implementiran u nastavnu djelatnost Fakulteta, a zatim i u znanstveno-istraživačku djelatnost, nastoje se obuhvatiti sve djelatnosti Fakulteta pa tako i stručnu i administrativne djelatnosti. Ured za kvalitetu svoj rad koordinira s Centrom za unaprjeđenje i osiguranje kvalitete visokog obrazovanja Sveučilišta Josipa Jurja Strossmayera u Osijeku. Povjerenstvo za kvalitetu djeluje usklađeno s Uredom za kvalitetu te s njime dijeli odgovornost za unaprjeđenje i osiguranje kvalitete. Povjerenstvo izrađuje godišnji plan aktivnosti te ga istekom akademske godine vrednuje i izvješće podnosi Fakultetskom vijeću. Dokumenti vezani uz sustav kvalitete kao i ostali dokumenti vezani uz rad Povjerenstva dostupni su na internetskim stranicama kvalitete, <https://www.ferit.unios.hr/fakultet/kvaliteta>.

**Zakonske i druge pravne osnove –** ZAKONSKE I DRUGE PODLOGE NA KOJIMA SE ZASNIVAJU PROGRAMI

**-** Zakon o visokom obrazovanju i znanstvenoj djelatnosti

**-** Strategija obrazovanja, znanosti i tehnologije RH

- Strategija Sveučilišta Josipa Jurja Strossmayera u Osijeku 2021. – 2030.

- [Strategija razvoja Fakulteta elektrotehnika, računarstva i informacijskih tehnologija Osijek 2021. – 2025.](https://www.ferit.unios.hr/fakultet/dokumenti-za-fakultet#dokument-strategija-razvoja-ferit-a-2021---2025pdf)

- Ugovoru o punoj subvenciji participacije redovitih studenata u troškovima studija

- Ugovoru o namjenskom institucionalnom financiranju znanstvene djelatnosti

**CILJEVI PROVEDBE PROGRAMA U RAZDOBLJU 2025. – 2027. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1.**

Osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

**OBRAZLOŽENJE CILJA**

Ciljevi koji su definirani u svrhu ostvarenja misije i vizije Fakulteta su:

- uskladiti broj i profil studijskih programa s društvenim i gospodarskim potrebama

- prilagoditi sadržaje studijskih programa jasno definiranim ishodima učenja

- osigurati povezanost tržišta rada i visokog obrazovanja

- osigurati primjerene prostorne standarde i opremljenost

- unaprijediti informacijsko-komunikacijsku infrastrukturu

- povećati dolaznu i odlaznu mobilnost studenata i nastavnika

- poticati uvođenje nastave na stranim jezicima

- poticati formiranje združenih studija s eminentnim europskim i svjetskim visokim učilištima.

Prioritet je osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

**POKAZATELJI UČINKA**

* Usvojene izmjene studijskih programa, anketa o usvojenosti predviđenih ishoda učenja i utrošenim radnim satima u usporedbi s ECTS-ima predmeta
* Sveučilišna studentska anketa
* Iznos financijskih sredstava uloženih u razvoj nastavnih laboratorija i informatičku strukturu
* Površina predavaonica, nastavnih laboratorija i računalnih učionica u odnosu na ukupan broj studenata
* Broj izrađenih diplomskih i završnih radova u suradnji s gospodarstvom
* Broj odrađenih studentskih projekata u suradnji s gospodarstvom
* Broj radova objavljenih u koautorstvu sa studentima
* Broj i vrsta novih informacijskih sustava
* Broj novih sveučilišnih udžbenika i priručnika autora djelatnika Fakulteta objavljenih u prethodnoj akademskoj godini u okviru izdavačke djelatnosti Fakulteta
* Međunarodna mobilnost studenata dolazna i odlazna
* Mobilnost studenata unutar RH dolazna i odlazna
* Broj nabavljenih nastavnih pomagala za specifične potrebe studenata s invaliditetom u odnosu na broj studenata s invaliditetom

|  |  |  |  |  |  |  |
| --- | --- | --- | --- | --- | --- | --- |
| **Pokazatelji** | **jedinica** | **Polazna vrijednost 2023.** | **Izvor podataka** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Iznos financijskih sredstava uloženih u razvoj nastavnih laboratorija i informatičku strukturu | Novčani iznos EUR | 198.655 | FI 2023 | 210.870,00 | 200.000,00 | 200.000,00 |
| Nagrađivanje studenata | Novčani iznos EUR | 39.355 | FI 2023 | 20.000,00 | 20.000,00 | 20.000,00 |

**CILJ 2.**

Povećanje kvalitete i međunarodne prepoznatljivosti znanstveno-istraživačkog rada te prijenos novih znanstvenih ideja i suvremenih tehnologija u hrvatsko gospodarstvo.

**OBRAZLOŽENJE CILJA**

Znanstvena djelatnost je osnova i preduvjet za kvalitetno visoko obrazovanje i zasniva se na nedjeljivosti sveučilišnog nastavnog rada i znanstvenog istraživanja. Strateški cilj i zadaci znanstvene djelatnosti u skladu su s misijom i vizijom Fakulteta, Strategijom razvoja Europske unije – Europe 2020, Europskim okvirnim programom istraživanja i inovacija Obzor, Strategijom obrazovanja, znanosti i tehnologije Republike Hrvatske te sa Strategijom Sveučilišta J. J. Strossmayera u Osijeku.

Povećanje kvalitete istraživanja će se provoditi kroz poticanje objavljivanja znanstvenih radova u časopisima koji su indeksirani u bazi Web of Science (WoS), a posebno u časopisima koji prema čimbeniku odjeka pripadaju u Q1 i Q2 kategoriju te kroz poticanje prijava znanstvenih projekata, a posebno kompetitivnih te osiguranje institucijske podrške za prijavu i provedbu projekata.

Jačanje međunarodne mreže suradničkih institucija i međunarodne prepoznatljivosti istraživačkih grupa provodit će se kroz aktivnosti poticanja suradnje sa znanstvenicima na međunarodnim institucijama (zajednički projekti, mobilnost znanstvenika u cilju istraživanja, zajedničko objavljivanje radova), unaprjeđenjem kvalitete informacija na engleskom jeziku, poticanjem među zavodske i među institucijske suradnje te povećanje vidljivosti znanstvenog rada istraživačkih grupa i organizacijom međunarodnih znanstvenih skupova, radionica i sličnih aktivnosti.

Za postizanje navedenog cilja provodi će se također i sljedeći zadatci:

* Jačanje suradnje s gospodarstvom, javnim sektorom, lokalnom i regionalnom samoupravom.
* Prijenos znanja i tehnologija, komercijalizacija rezultata istraživanja i zaštita intelektualnog vlasništva.
* Povećanje broja znanstvenika i jačanje njihovih kompetencija.
* Poboljšanje znanstveno-istraživačke infrastrukture i podizanje kvalitete upravljanja resursima i administrativne podrške.
* Unaprjeđenje kvalitete i međunarodne prepoznatljivosti poslijediplomskih doktorskih studija.

Svi navedeni i drugi zadatci su pobliže opisani u Strategiji razvoja [Strategija razvoja Fakulteta elektrotehnika, računarstva i informacijskih tehnologija Osijek 2021. – 2025.](https://www.ferit.unios.hr/fakultet/dokumenti-za-fakultet#dokument-strategija-razvoja-ferit-a-2021---2025pdf)

U 2025.g. planirani su prihodi i rashodi za projekte Hrvatske zaklade za znanost za (izvor 52) u ukupnom iznosu od 173.651,00 EUR u skladu sa financijskim planovima projekata.

Prihodi projekata Hrvatske zaklade za znanost su planirani na kontu 6391 temeljem obavijesti o planiranom prijenosu sredstava za projektno financiranje znanstvene djelatnosti, program doktoranada i poslijedoktoranada Hrvatske zaklade za znanost i program razvoja karijera mladih istraživača – izobrazba novih doktora znanosti NPOO (C3.2. R2-I1).

Planom za 2025.g. obuhvaćen je projekt EuroCC 2 - konzorcijski sporazum o suradnji (EuroHPC) na projektu stvaranja nacionalnih centara kompetencije u iznosu od 28.519 EUR na izvoru 52.

Prema podatku dobivenom od nositelja projekta za projekt EuroCC isplaniran je prihod na kontu 6393 u iznosu od 14.259 EUR i na kontu 6391 u iznosu od 14.259 EUR. Za projekt K.K.01.1.1.01.0009 -DATACROSS Napredne metode i tehnologije u znanosti o podatcima i kooperativnim sustavima isplaniran je prihod na kontu 6393 u iznosu od 61.904 EUR za 2025.g., 37.142 EUR za 2026.g. i 24.762 EUR za 2027.g.

Planirani su prihodi i rashodi za podprojekt REsearch-based teaching for life-long LEARNing (RELEARN) na izvoru 51 prema dinamici i budžetu projekta te je isto učinjeno za projekte SynGRID-Creating synergies in Widening countries on the topic of low-voltage grid management i EFRR (Interreg Croatia-Serbia)-2024-Cooperative Advancement in Green technologies: Research, Innovation and Capacity Enhancement through LivingLAB green Studio 1.0.

Za projekte: Istraživanje naprednih algoritama i rješenja inovativne poslovne inteligencije u oblaku - NPOO.C3.2.R3-I1.04.0128, Agriculture Next Generation (ANG), BALANCE2GRID, SPIN projekt "CLOAK&DAGGER", Razvoj modela obrade prostornih podataka i strojnog učenja u projektima istraživanja vodnih površina i ABAKUS planirani su prihodi na izvoru 61 Donacije jer su nositelji trgovačka društva i rashodi temeljem podataka voditelja projekata o dinamici provođenja projekta i trošenja sredstava.

Na izvoru 581 Mehanizma za oporavak i otpornost planirani su projekti: EnvioDev - mobilni IoT uređaj za praćenje parametara okoliša urbanih područja u stvarnom vremenu-NPOO.C3.2.R3-I1.02.0008, Zaslon za prikaz Brailleovog pisma zasnovan na dugovalnom infracrvenom zračenju - NPOO.C3.2.R3-I1.05.0191 i FireSense - Proaktivni i autonomni AIoT sustav za detekciju požarne opasnosti u stvarnom vremenu zasnovan na multimodalnoj dubokoj neuronskoj mreži u Industriji 5.0 - NPOO.C3.2.R3-I1.05.0337 prema podatcima voditelja projekata o dinamici provođenja projekata i trošenja.

Znanstveno-istraživački centar elektrotehnike i računarstva je projekt planiran na izvoru 581 Mehanizma za oporavak i otpornost - STVARANJE OKVIRA ZA PRIVLAČENJE STUDENATA I ISTRAŽIVAČA NA STEM I ICT PODRUČJIMA - NPOO (C3.2.R2) prema uputi za izradu FP 2025-2027 Ministarstva znanosti, obrazovanja i mladih a dinamika trošenja sredstava prema podatcima ureda za međunarodnu suradnju.

Navedena sredstva čine najveći dio proračuna Fakulteta za 2025.g. u iznosu od 18.727.857 EUR i za 2026.g. u iznosu od 10.710.514 EUR.

**POKAZETELJI UČINKA**

* Broj radova objavljenih u časopisima indeksiranim u WoS-u u prethodnoj kalendarskoj godini, ukupan broj citata radova koji su indeksirani u WoS-u
* Organizacija međunarodnih znanstvenih skupova, radionica i sličnih aktivnosti
* Broj ugovorenih znanstveno-istraživačkih i razvojnih projekata u suradnji s gospodarstvom, javnim sektorom i/ili jedinicama lokalne i regionalne samouprave
* Omjer broj doktoranada iz gospodarstva/ ukupan broj doktoranada
* Broj projekata s primjenom istraživanja u gospodarstvu
* Broj prijavljenih patenata
* Broj djelatnika u znanstvenim zvanjima, broj mladih istraživača
* Broj znanstvenih i stručnih predavanja organiziranih na Fakultetu
* Broj znanstveno-istraživačkih laboratorija
* Vrijednost novonabavljene znanstvene opreme i sredstava za održavanje postojeće
* Baza podataka o znanstvenoj opremi dostupna putem intraneta

|  |  |  |  |  |  |  |
| --- | --- | --- | --- | --- | --- | --- |
| **Pokazatelji** | **Jedinica** | **Polazna vrijednost**  **2023** | **Izvor podataka** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Vrijednost novonabavljenje znanstvene opreme sa projekata | Novčani iznos u EUR | 200.000,00 | FI 2023 | 325.720,00 | 257.875,00 | 153.070,00 |
| Održavanje postojeće znanstvene opreme | Novčani iznos u EUR | 31.000,00 | FI 2023 | 35.000,00 | 35.000,00 | 35.000,00 |
| Sudjelovanje na međunarodnim konferencijama | Novčani iznos u EUR | 70.000,00 | FI 2023 | 70.000,00 | 70.000,00 | 70.000,00 |
| Knjige i druga literatura | Novčani iznos u EUR | 3.000,00 | FI 2023 | 5.000,00 | 5.000,00 | 5.000,00 |

**CILJ 3.**

Unaprjeđenje poslovanja Fakulteta, uvjeta za stručnu djelatnost i infrastrukture koja će omogućiti dugoročan razvoj Fakulteta te sustavno unaprjeđivanje i razvoj sustava za osiguravanje kvalitete u svim područjima djelatnosti Fakulteta.

**OBRAZLOŽENJE CILJA**

Analiza je pokazala da postojeće zgrade u kojima je smješten Fakultet dugoročno ne mogu osigurati zadovoljavajući razvoj Fakulteta, kvalitetnu organizaciju, učinkovito korištenje resursa te niske troškove održavanja infrastrukture. Stoga je odlučeno da se pristupi izgradnji nove zgrade Fakulteta u okviru sveučilišnog kampusa.

Zadaci kroz koje će se ostvariti postavljeni cilj su:

- unaprjeđenje poslovanja i stručne djelatnosti Fakulteta kroz uspostavljanje jasnih procedura i postupaka u svim aspektima poslovanja, unaprjeđenje podrške stručnoj djelatnosti, usavršavanje djelatnika zajedničkih službi Fakulteta, informatizacija poslovanja Fakulteta u području rada zajedničkih službi i unaprjeđivanje suradnje s gospodarstvom.

- unaprjeđenje prostorne infrastrukture Fakulteta kroz izradu projekata za novu zgradu te ishođenje neophodne dokumentacije, osiguravanje izvora financiranja za izgradnju nove zgrade i izgradnja nove zgrade Fakulteta, povećanje energetske učinkovitosti postojećih zgrada i njihova prilagodba novim potrebama, te kroz učinkovitije korištenje energije i poboljšanje ekoloških standarda Fakulteta.

- jačanje sustava osiguravanja kvalitete kroz analizu provedbe strateških ciljeva te, prema potrebi, definiranje mjera za poboljšanje provedbe u skladu s rezultatima analize, te provođenje aktivnosti u skladu s priručnikom za unaprjeđenje i osiguranje kvalitete visokog obrazovanja i sustavno provođenje edukacije i usavršavanja zaposlenika Fakulteta.

**POKAZATELJI REZULTATA**

Pokazatelji rezultata prikazani su u tablicama u nastavku.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelji rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Izrađeno idejno rješenje i studija izvodljivosti | Dokumentacija potrebna za izgradnju nove zgrade FERIT | Broj | 1 | Povjerenstvo | 0 | 0 | 0 |
| Izrađeni idejni, glavni i izvedbeni projekt za novu zgradu | Dokumentacija potrebna za izgradnju nove zgrade FERIT | Broj | 1 | Povjerenstvo | 0 | 0 | 0 |
| Dobivena građevinska dozvola za novu zgradu fakulteta | Dokumentacija potrebna za izgradnju nove zgrade FERIT | Broj | 1 | Povjerenstvo | 0 | 0 | 0 |
| Imenovane osobe za gospodarenje energijom i otpadom | Praćenje potrošnje energenata,  analiza potrošnje energenata i odluke o uvođenju poboljšanja,  primijenjeni obnovljivi izvori energije, uvedene mjere za zaštitu okoliša | Broj | 1 | Arhiva FERIT | 1 | 0 | 0 |
| Anketa o zadovoljstvu djelatnika fakulteta radom zajedničkih službi | Pokazatelj potrebe za usavršavanjem | Broj | 0 | Ured za kvalitetu | 1 | 1 | 1 |
| Uspostavljanje jedinstvene evidencije stručnih poslova i projekata te praćenje pripadnih aktivnosti i troškova | Pokazatelj učinkovitijeg praćenja stručnih projekata u cijelosti | Broj | 1 | Administrativna tajnica za stručne projekte, Arhiva FERIT | 1 | 1 | 1 |
| Broj usavršavanih djelatnika | Usavršavanje djelatnika zajedničkih službi Fakulteta | Broj | 10 | Ured za kvalitetu | 10 | 10 | 12 |
| Broj mobilnosti nenastavnog osoblja | Usavršavanje djelatnika zajedničkih službi Fakulteta | Broj | 8 | Ured za međunarodnu suradnju | 10 | 10 | 10 |
| Broj realiziranih stručnih poslova | Unaprjeđivanje suradnje s gospodarstvom | Broj | 13 | Administrativna tajnica za stručne projekte, Arhiva FERIT | 15 | 20 | 20 |
| Broj realiziranih programa cjeloživotnog obrazovanja | Unaprjeđivanje suradnje s gospodarstvom | Broj | 0 | Administrativna tajnica za stručne projekte, Arhiva FERIT | 1 | 3 | 5 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelji** | **Jedinica** | **Polazna vrijednost 2023** | **Izvor podataka** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Prihodi stručnih projekata s gospodarstvom | Novčani iznos u EUR | 135.000,00 | Bruto bilanca | 150.000,00 | 150.000,00 | 150.000,00 |
| Prihodi cjeloživotnog obrazovanja | Novčani iznos u EUR | 0,00 | Bruto bilanca | 35.000,00 | 35.000,00 | 35.000,00 |
| Trošak usavršavanja djelatnika | Novčani iznos u EUR | 51.000,00 | Bruto bilanca | 51.000,00 | 51.000,00 | 51.000,00 |

U financijskom planu pod stavkom prihoda odvojeno su planirani prihodi ostvareni na tržištu (vlastiti prihodi) od prihoda proračuna (prihodi: za pokriće troškova poslovanja, za pokriće kapitalnih investicija, za pokriće ugovornih obveza) i ostalih prihoda (donacije, zajmovi, pomoći i ostali prihodi). Također su posebno planirani prihodi iz EU, te za međunarodne mobilnosti. Prihodi za 2025 g. o punoj subvenciji participacije redovitih studenata u troškovima studija u akademskoj god. 2023./2024. i prihodi za namjensko institucionalno financiranje znanstvene djelatnosti su planirani zajedno u iznosu od 684.006,00 EUR na izvoru 11 Opći prihodi i primitci.

Ukupno planirani prihodi za 2025. godinu iznose 27.212.901 EUR. Planirani donos sredstava iz 2024.g. iznosi 1.236.184 EUR. Planirani donos prihoda za posebne namjene u 2025.g. godini iznosi 482.402 EUR i odnosi se na prihode od školarina koji će se koristiti za troškove redovnog poslovanja u 2025. Odnos prihoda za posebne namjene za 2025.g. iznosi 822.402 EUR i odnosi se na školarine. Planirani donos prihoda na pomoćima EU iznosi 293.207 EUR i odnosi se na prihode projekata sukladno planiranoj dinamici njihove potrošnje. Također odnos prihoda na ostalim pomoćima za 2025.g., 2026.g. i 2027.g. se odnose na prihode projekta koji se prenose zbog dinamike potrošnje po planu projekta i prihode za projekte koji su pred financirani iz drugih izvora.

Odnos na izvoru 61 planiran je na temelju dinamike provedbe ranije navedenih projekta u 2025.g.

Struktura planiranih prihoda za 2025. godinu je sljedeća :

|  |  |  |
| --- | --- | --- |
| 1. | Prihodi iz proračuna | 6.561.447,00 EUR |
| 2. | Vlastiti prihodi | 204.700,00 EUR |
| 3. | Vlastiti namjenski prihodi | 850.000,00 EUR |
| 4. | Pomoći, EU sredstva, donacije | 808.704,00 EUR |
| 5. | Mehanizam za oporavak i otpornost | 18.788.050,00 EUR |
|  | Ukupni prihodi | 27.212.901,00 EUR |
|  | +Donos iz 2024.g. | 1.236.184,00 EUR |

Planirani odnos neutrošenih prihoda u 2026. godinu iznosi 1.812.730,00 EUR.

Planirani rashodi sadrže rashode za zaposlene (plaće, jubilarne nagrade, božićnice, regres, pomoći i ostalo), materijalne rashode (rashode za službena putovanja, energiju, komunalne usluge, reprezentaciju, intelektualne usluge, uredski materijal, sitan inventar i ostalo), rashode za kapitalne investicije i ostale rashode (financijske rashode, stipendije, pomoći, studentski zbor i ostalo). Rashodi financirani prihodima ostvarenim prema Ugovoru o punoj subvenciji participacije redovitih studenata u troškovima studija u akademskoj god. 2024./2025. su planirani za:

* pokrivanje dijela troškova koji nastaju zbog provedbe studijskih programa i ostvarivanje ishoda učenja, uključivo i sve administrativne i potporne djelatnosti koje fakultet organizira s ciljem poboljšanja procesa učenja, povećanja završnosti i zapošljivosti te pristupa visokom obrazovanju
* postizanje općih strateških razvojnih ciljeva i provedbu akcijskih planova fakulteta za koje su indikatori, ciljevi i zadatci utvrđeni u strategiji razvoja fakulteta 2021 – 2025 g.
* stipendiranje i nagrađivanje studenata
* plaćanje rada iznad norme i vanjske suradnje

Rashodi financirani prihodima ostvarenim prema Ugovoru o namjenskom institucionalnom financiranju znanstvene djelatnosti u 2025.g. su planirani za:

* nabavku knjiga i druge stručne literature
* nabavku opreme za znanstvene laboratorije
* stručno usavršavanje
* članarine
* službena putovanja

Rashodi za redovnu djelatnost fakulteta (izvor 11) iz proračuna planirani su na skupini računa:

* 31 Rashodi za zaposlene (Plaće, doprinosi i ostali rashodi za zaposlene)
* 32 Materijalni rashodi (naknada za prijevoz, zdravstvene usluge i pristojbe i naknade)

Ukupno planirani rashodi za 2025. godinu, iznose 26.636.355,00 EUR, odnosno svi rashodi i izdaci pokriveni su prihodima, primicima i donosom sredstava iz prethodne godine. Struktura je sljedeća:

|  |  |  |
| --- | --- | --- |
| 1. | Rashodi za zaposlene | 6.382.901,00 EUR |
| 2. | Materijal. rashodi | 1.304.279,00 EUR |
| 3. | Ostali rashodi (Financijski, stipendije) | 30.450,00 EUR |
| 4. | Ostali rashodi (Financijski, stipendije) | 18.918.725,00 EUR |
|  | Ukupni rashodi | 26.636.355,00 EUR |

U rashodima za nabavu nefinancijske imovine isplanirani su troškovi za izgradnju nove zgrade fakulteta na lokaciji sveučilišnog kampusa u iznosu od 18.727.857 EUR s ciljem povećanja prostornih kapaciteta temeljem donesene strategije razvoja. Sredstva za izgradnju Znanstveno-istraživački centar elektrotehnike i računarstva su planirana na izvoru 581 Mehanizma za oporavak i otpornost - STVARANJE OKVIRA ZA PRIVLAČENJE STUDENATA I ISTRAŽIVAČA NA STEM I ICT PODRUČJIMA - NPOO (C3.2.R2) prema uputi za izradu FP 2025-2027 Ministarstva znanosti, obrazovanja i mladih a dinamika trošenja sredstava prema podatcima ureda za međunarodnu suradnju.

U Osijeku, 13.12.2024.g.

|  |  |
| --- | --- |
| **Voditeljica Odjela za financije** | **Dekan** |
| **i računovodstvo** |  |
|  |  |
|  |  |
| **Mirta Hanzer, dipl. oec.** | **Prof.dr.sc.Tomislav Matić** |